ועדת הפנים והגנת הסביבה, כנסת 19, פרוטוקול מספר 298, 2014-06-02 10:00

מירי רגב: חברים, בוקר טוב.

מירי רגב: אני פותחת את ישיבת ועדת הפנים והגנת הסביבה בדיון בחקיקה של שבתון ביום הבחירות הכללי.

מירי רגב: נמצא אתנו פה השר גדעון סער, ושוב אני מודה לך שאתה מגיע לוועדה ואתה תומך ומסייע בכל נושא שאנחנו נדרשנו.

מירי רגב: בדיוק לפני כמה שניות דיברתי עם שוקי בעניין של המצילים.

מירי רגב: היועץ המשפטי של הוועדה הציע כמה דברים, אנחנו נעשה את זה כבר בדיון הבא שקשור למצילים, אחר כך שוקי ידווח לך מה נסגר.

מירי רגב: אנחנו דנים היום בשתי הצעות חוק.

<תומר רוזנר: בארבע הצעות חוק.

מירי רגב: בארבע הצעות חוק.

מירי רגב: אנחנו צריכים קודם כול למזג אותן ואז אנחנו דנים בהצעה אחת, נכון?

<תומר רוזנר: נכון.

<תומר רוזנר: קודם כול, תגידי את שמות ההצעות.

מירי רגב: אנחנו דנים בהצעת חוק ממשלתית (שבתון ביום הבחירות הכלליות), מטעם הממשלה, הכנה לקריאה שנייה ושלישית; הצעת חוק הרשויות המקומיות (בחירות) (תיקון – יום שבתון), התשע"ד–2013, של חבר הכנסת ניצן הורוביץ, מספר (פ/1927); הצעת חוק הרשויות המקומיות (בחירות) (תיקון – יום שבתון), התשע"ד–2013, של חברת הכנסת מירי רגב, חברת הכנסת פנינה תמנו-שטה, חבר הכנסת דב חנין (פ/1978); והצעת חוק הרשויות המקומיות (בחירות) (תיקון – יום שבתון), התשע"ד–2013, של חברי הכנסת שמעון אוחיון, דוד רותם, רוברט אילטוב, גילה גמליאל (פ/1979).

מירי רגב: בהצעות חוק האלה כולן אנחנו רוצים ליצור מצב, שכפי שיש בבחירות כלליות יום שבתון כך יהיה גם בבחירות לרשויות המקומיות, כדי להביא למצב של מעורבות התושבים בבחירות.

מירי רגב: תכף גם השר יפתח ויגיד כמה מלים, אנחנו קודם כול נביא להצבעה את ההצעה שלנו למזג את ההצעות.

<תומר רוזנר: המלצתנו לוועדת הכנסת.

מירי רגב: מי בעד ההצעה?

מירי רגב: בעד – 2

מירי רגב: נמנעים – אין

מירי רגב: 2 בעד, נגד – אין, נמנעים – אין.

מירי רגב: ההצעה תעבור לוועדת הכנסת למיזוג.

<תומר רוזנר: הצעה למיזוג לוועדת הכנסת.

<תומר רוזנר: צריך לאשר את זה, והדיון יימשך על תנאי שוועדת הכנסת תאשר את המיזוג.

מירי רגב: אוקיי.

מירי רגב: אני מתארת לעצמי שוועדת הכנסת תאשר, אתם תעבירו את הפנייה.

גדעון סער: האם ניתן להצביע על הצעת החוק לפני?

<תומר רוזנר: על תנאי.

מירי רגב: אז אנחנו נצביע, כי היום אני רוצה כבר להצביע על הצעת החוק.

מירי רגב: אנחנו נצביע עליה וכמובן נקבל את האישור של ועדת הכנסת בהתאם.

מירי רגב: כבוד השר יפתח, לאחר מכן היועץ המשפטי יקריא את ההצעה.

מירי רגב: האם אנחנו צריכים להקריא כל הצעה?

<תומר רוזנר: לא.

<תומר רוזנר: רק את ההצעה הממשלתית.

<תומר רוזנר: הנוסח הממשלתי הוא הבסיס.

מירי רגב: רק את הנוסח הממשלתי.

<תומר רוזנר: אם יהיו שינויים בעקבות ההצעות הפרטיות, הם יוכנסו בנוסח הממשלתי.

מירי רגב: אוקיי.

גדעון סער: תודה רבה, גברתי היושבת-ראש.

גדעון סער: אני חושב שנכון מאוד שהוועדה מקיימת את הדיון הזה בחוק שעבר בקריאה הראשונה בכנס הקודם, בכנס החורף, בשעה הזאת, כי אני לקחתי על עצמי, בין היתר, בין האתגרים, לעשות כמה שינויים בדיני הבחירות לשלטון המקומי.

גדעון סער: והשינויים, עדיף שיהיו לא ברגע האחרון לפני בחירות – כמו שאנחנו מכירים ניסיונות מתחומים אחרים – אלא כשאתה רוצה לעשות שינוי בדיני הבחירות, רצוי שהוא יהיה זמן ניכר מראש.

גדעון סער: ולכן, גם אם אנחנו נעשה את השינוי באחוז החסימה, מה שעבר בקריאה טרומית, וועדת שרים לחקיקה קיבלו החלטה לתמוך בקריאה הטרומית, בתיאום אתי – אני אמרתי שאני אדבר עם נציגי כל הסיעות, גם אלה שבאופוזיציה, להביא משהו מסודר ולא להביא משהו ברגע האחרון, כי ברגע האחרון אנשים נמצאים בתוך מערכת בחירות, הם הסתמכו, הם יודעים כללי משחק מסוימים ולא ראוי לעשות שינוי ברגע האחרון.

גדעון סער: אז כאן למעשה, אם אנחנו היום נחוקק את החוק בכנס הזה, הוא ייכנס לתוקף למעלה מארבע שנים לפני הבחירות המוניציפליות הבאות.

גדעון סער: ולמה בעצם הגעתי למסקנה שנחוץ להחזיר את יום השבתון?

גדעון סער: יום השבתון למעשה – 30 שנה?

גדעון סער: כמה זמן הוא לא קיים?

<סיגל סודאי: 33 מאז שהוא בוטל.

גדעון סער: 33 שנה הוא לא קיים בבחירות מוניציפליות.

גדעון סער: האחוז בבחירות המוניציפליות האחרונות, שהיה מאוד דומה לאחוז בבחירות המוניציפליות שקדמו להן – קצת יותר מ-51% - אחוז נמוך לפי תפיסת עולמנו, אבל אני אומר בסוגריים, אני מופתע שהוא לא יותר נמוך, ואני אסביר למה.

גדעון סער: אנחנו קודם כול צריכים לנתח למה האחוז נמוך.

גדעון סער: אז בדברים שתלויים בנו, היו שתי סיבות שתרמו מאוד לירידה באחוזי ההצבעה.

גדעון סער: סיבה אחת לא קשורה לדיון של היום, זה הפרדה בין בחירות מוניציפליות לבחירות בכנסת.

גדעון סער: בשנים הראשונות של המדינה הבחירות היו מתקיימות באותו יום – הבחירות לכנסת והבחירות המוניציפליות – זה העלה את אחוז ההצבעה של הבחירות המוניציפליות.

גדעון סער: יש בזה גם בעייתיות כזאת או אחרת, גם היום האינטרוולים של הזמן הם לא אותו דבר – בחירות מוניציפליות קבוע כל חמש שנים, בחירות לכנסת במקרה הטוב כל ארבע שנים, לפעמים פחות – זה לא כרגע על הפרק אבל אני נותן את זה רק ברקע, שנבין, זו אחת הסיבות שנוצר פער משמעותי, פער שהיום עומד על 15%.

גדעון סער: אגב, גם כשהבחירות לכנסת היו באותו יום של הבחירות המוניציפליות, קלפי ליד קלפי, בבחירות לכנסת היה אחוז הצבעה יותר גבוה.

גדעון סער: אנשים היו באים, חלק לא היו מצביעים בבחירות המוניציפליות.

גדעון סער: זו הייתה סיבה אחת.

גרף (שקף: למה?

גרף (שקף: אנחנו יודעים שאנשים הולכים לעבוד, הם עובדים עד מאוחר, לא כולם מחוברים למועמדים השונים, לא כולם מחוברים לפוליטיקה, חוזרים עייפים.

גרף (שקף: עצם העובדה שיש יום חופשה, אנשים לא צריכים לעבוד, מעלה את אחוז ההצבעה.

גרף (שקף: כמה?

גרף (שקף: תלוי באיזה יישוב, תלוי בהרבה מאוד משתנים של תרבות פוליטית וכדומה, אבל אין ספק שזה מעלה.

גרף (שקף: אני רוצה לומר שזה לא מרשם קסם שפותר את כל הבעיות כי יש עוד סיבות אחרות שלהן אנחנו לא נותנים מענה בעניין הזה.

גרף (שקף: לדוגמה, בהרבה מאוד רשויות מקומיות אין מאבק אמיתי נניח על ראשות העיר.

גרף (שקף: כולם יודעים מי יהיה ראש העיר, ראש העיר מוביל ב-30%, ב-40%, בעצם הבחירות האמיתיות הן רק למועצת העיר.

גרף (שקף: על זה רוב התושבים לא יוצאים להצביע.

גרף (שקף: בתל-אביב היה אחוז הצבעה של 31%, אנשים ידעו מי יהיה ראש העיר.

גרף (שקף: למועצת העיר, מי שקשור לאחת הרשימות, יצא - -

מירי רגב: הצליח להביא את האנשים שלו.

גדעון סער: - - אבל רוב התושבים, זה לא מעניין אותם.

גדעון סער: ולכן אני אומר, ככל שאין תחרות – בעיקר שזה קורה בערים גדולות, ראשי ערים פופולריים בערים גדולות – זה מוריד את אחוזי ההצבעה, וכן יום שבתון, לא יום שבתון, זה משתנה אחר לגמרי.

גדעון סער: זאת אומרת, שלא נחשוב שאם פתרנו את הסוגיה הזאת, פתרנו את הכול.

גדעון סער: לא פתרנו את הכול, אבל יצרנו תמריץ ללכת להצביע.

גדעון סער: אנחנו הולכים על משהו מאוד מידתי, מה שאנחנו מחוקקים פה זה יום הבחירות הכלליות לרשויות המקומיות.

גדעון סער: למה?

גדעון סער: כי יש סיבוב שני.

גדעון סער: זה לא תופס, עדיין בסיבוב השני לא יהיה יום שבתון, אנחנו לא יכולים מבחינת המשק על כל דבר קטן להשבית את כל המשק.

מירי רגב: נכון.

גדעון סער: בחירות למועצות האזוריות, לא יהיה יום שבתון, נישאר בלי יום שבתון, אבל 90% מהבחירות בסיבוב הראשון, נגיד הפעם היו 190 וכמה רשויות מקומיות שהיו להן בחירות, זה בהיקף כמעט כמו הבחירות הכלליות, אנחנו אומרים לזה מגיע יום שבתון.

גדעון סער: הנזק שנגרם למשק פעם בחמש שנים, ובניגוד לבחירות לכנסת זה קבוע, אנחנו יודעים שבפעם הבאה זה יהיה באוקטובר 2018, אין סימן שאלה מתי זה יהיה, הוא מצדיק - -

מירי רגב: את ההיערכות.

גדעון סער: - - האוצר לא כל כך אהב את זה, אני שכנעתי את שר האוצר שאפשר ללכת לכיוון הזה; גם אמרתי לו, אני לא בטוח שאתה תישאר שר אוצר גם ב-2018, אני משוכנע שאתה מאחל לעצמך דברים אחרים; אגב, אין לי בעיה עם זה שתהיה שר אוצר גם ב-2018, אבל בכל מקרה - - -

מירי רגב: תלוי מי יהיה ראש ממשלה ב-2018.

שמעון אוחיון: אולי תרצה להיות ראש עיר, תגיד לו.

<תומר רוזנר: אבל זאת כותרת.

מירי רגב: אין לו בעיה שהוא יהיה שר אוצר ב-2018, אבל הוא לא אמר מי ראש הממשלה ב-2018.

מירי רגב: זאת השאלה החשובה, אבל נשאיר את זה.

גדעון סער: אלה דברים שאסור אפילו להרהר עכשיו.

<תומר רוזנר: דברים הסמויים מן העין.

גדעון סער: במקורות שלנו יש דברים שאסור אפילו להרהר אחריהם.

גדעון סער: כך או אחרת, גברתי היושבת-ראש, אנחנו מגדילים את ההשתתפות האזרחית הדמוקרטית בתהליך.

גדעון סער: מה אנחנו משיגים?

גדעון סער: זה שכתוב 51%, 56%, 60%, מה זה משנה, אני מסביר מה התועלת של זה.

גדעון סער: קודם כול, רמת לגיטימציה יותר גבוהה.

גדעון סער: אדם שנבחר – והאדם נבחר על-ידי רוב התושבים – זה לא מערכת בחירות ששליש מהתושבים הלכו, ובעדו הצביעו 51%, אז בעצם הוא נבחר על-ידי שישית מהתושבים של הרשות המקומית.

גדעון סער: הלגיטימציה הציבורית של הבחירה היא יותר חלשה.

גדעון סער: נקודה שנייה, כמה שאחוזי ההצבעה, גברתי היושבת-ראש, יורדים, מועצת העיר יותר מפוצלת ויותר מרוסקת.

מירי רגב: נכון.

גדעון סער: כי המודד למנדט הוא יותר נמוך, נכנסות שברי סיעות, כל אחת מנדט אחד.

מירי רגב: קשה מאוד לנהל את העיר.

גדעון סער: קשה ביותר לנהל את העיר, קשה ביותר להקים קואליציה, מתפתחות קואליציות לעומתיות, לא טוב, לא טוב.

גדעון סער: אנחנו צריכים להביא למצב שהמודד יהיה מודד יותר גבוה.

גדעון סער: יום השבתון, הוא גם מקל עלינו בנקודה נוספת לוגיסטית של הלימודים במוסדות החינוך.

גדעון סער: העובדה שבשנים האחרונות יש יום שבתון מצד אחד, אבל יש יום לימודים מצד שני.

<תומר רוזנר: אין יום לימודים.

גדעון סער: זה תלוי איפה.

גדעון סער: יש רשויות מקומיות שקיימו את הלימודים, אפילו ברובן.

<קריאה: - - -

גדעון סער: במגזר הערבי פחות.

גדעון סער: ברוב הרשויות כן התקיימו לימודים.

גדעון סער: זה דבר מאוד מאוד קשה, איך אנחנו מקיימים את חוזר המנכ"ל, כשמצד אחד מתקיימים לימודים, מצד שני אין חיכוך בין התלמידים לבין מי שנכנס להצביע, וכדומה.

גדעון סער: לשטח בית-הספר בדרך כלל לא כל אחד יכול להיכנס.

גדעון סער: זה יצר ברדק בשטח, זה יצר או התמרמרות של הורים במקום שביטלו את הלימודים, או התמרמרות של המערכות החינוכיות והעירוניות שהיה להן מאוד קשה לשלב את שני הייעודים האלה כי עם כל הכבוד, עוד אין במדינת ישראל מענה מבחינת ההיקף להציב את הקלפיות כשאין לך בתי-ספר.

גדעון סער: אין כל כך הרבה מוסדות ציבור אחרים שפותרים לך את העניין הזה.

גדעון סער: ולכן, אני חושב שמכל הבחינות האלה, אנחנו נעשה משהו מאוד מאוד חשוב שיבוא לידי ביטוי בבחירות המוניציפליות הבאות.

גדעון סער: אנחנו נבלום תהליך שהוא מאוד מאוד מסוכן.

גדעון סער: הוא גם קצת מטעה.

גדעון סער: כשאנחנו אומרים 51%, אנחנו צריכים לזכור שביישובים הקטנים אחוזי ההצבעה מאוד גבוהים.

גדעון סער: זאת אומרת, ה-51% זה גם נתון מתעתע כי בערים הגדולות מזמן אחוזי ההצבעה הם פחות מ-50%.

שמעון אוחיון: בתל-אביב 31%.

גדעון סער: תל-אביב ונתניה וחיפה, בכל המקומות האלה הם לא מגיעים ל-50% הצבעה.

גדעון סער: אם אנחנו מאמינים במה שאנחנו אומרים תמיד - -

מירי רגב: אנחנו עוד לא בהצבעה.

גדעון סער: - - הבחירות לרשויות המקומיות לא פחות חשובות מהבחירות לכנסת, זה לא פחות חשוב והרשויות מנהלות את מערכות החיים של האזרח, בחינוך, ברווחה וכדומה, אז בואו ניתן לזה את הביטוי באמצעות זה שכמו שאנחנו מעודדים השתתפות בבחירות לכנסת – זה גם לא חובה שיהיה יום שבתון – אנחנו רוצים שיהיה יום שבתון כי אנחנו רוצים אחוז הצבעה יותר גבוה, לעשות אותו דבר בבחירות המוניציפליות.

מירי רגב: תודה רבה לך, כבוד השר.

מירי רגב: ברוכה הבאה חברת הכנסת פנינה תמנו-שטה, שהצטרפה כחברה קבועה בוועדת הפנים.

פנינה תמנו: ברוכים הנמצאים.

גדעון סער: בשעה טובה.

פנינה תמנו: תודה.

מירי רגב: אני בטוחה שיהיה לך מעניין כאן.

פנינה תמנו: אני סמוכה ובטוחה.

מירי רגב: לפני ההתייחסויות אני מבקשת שהיועץ המשפטי של משרד הפנים יקרא את ההצעה.

מירי רגב: לאחר מכן משרדי הממשלה, בעיקר פנים.

<תומר רוזנר: חברי הכנסת שמציעים.

מירי רגב: חברי הכנסת המציעים יתייחסו, ואחר כך משרדי הממשלה.

<יהודה זמרת: "הצעת חוק הרשויות המקומיות (בחירות) (תיקון מס' 44) (שבתון ביום הבחירות הכלליות), התשע"ד–2014 הוספת סעיפים 97ב ו-97ג 1.

<יהודה זמרת: בחוק הרשויות המקומיות (בחירות), התשכ"ה–1965, אחרי סעיף 97א יבוא: "יום הבחירות הכלליות – שבתון 97ב(א) יום הבחירות הכלליות יהיה יום שבתון בתחומן של הרשויות המקומיות שבהן נערכות הבחירות במועד האמור, אך שירותי תחבורה ושאר שירותים ציבוריים יפעלו כסדרם.

<יהודה זמרת: (ב) השר יחליט על סוגי השירותים שייחשבו שירותים ציבוריים לעניין סעיף זה, ושעות הפעלתם, ויפרסם הודעה בדבר החלטתו האמורה ברשומות וכן בכל דרך אחרת הנראית לו, לא יאוחר מהיום ה-35 שלפני יום הבחירות.

<יהודה זמרת: זכות לשכר בעד יום הבחירות הכלליות 97ג.

<יהודה זמרת: עובד שעבד אצל מעביד 14 ימים רצופים לפחות סמוך ליום הבחירות הכלליות, ישלם לו המעביד את השכר שהעובד היה משתכר אצלו ביום הבחירות הכלליות אילולא שבת.

<יהודה זמרת: "

מירי רגב: קודם כול, המציעים.

מירי רגב: אני כבר אמרתי את דברי בתחילת הישיבה.

מירי רגב: בבקשה, ידידי שמעון, לאחר מכן פנינה ולאחר מכן אורי מקלב.

שמעון אוחיון: תודה, גברתי היושבת-ראש, אדוני השר.

שמעון אוחיון: למעשה השר אמר את עיקר הדברים, אני מבקש רק להוסיף שתי נקודות לעניין הזה כדי לחזק את הדברים.

שמעון אוחיון: זה איננו סוד שהיום חלק גדול, משמעותי, שהאזרח מקבל מבחינת שירותים, ניתן ברשויות המקומיות – אני מדבר בעיקר על חינוך ורווחה.

שמעון אוחיון: חינוך מאוד מאוד חשוב, זה הדבר הבסיסי וזה ניתן ומתבצע לא רק באמצעות הממשלה אלא באמצעות הרשות המקומית, שבחלקן הגדול גם מגייסות תקציבים נוספים.

שמעון אוחיון: והנה אתה רואה שם באמת פעילות רבה מאוד, בעיקר בערים הגדולות, שמנהלות את הפעילות ואת התקצוב החינוכי, שם דווקא אחוזי ההצבעה נמוכים ויש לך תחושה, הנה הקהל או ציבור התושבים אינו מעורב דיו.

שמעון אוחיון: ואם היינו צריכים חיזוק, הנה כתבת התחקיר שהיה ב"ידיעות אחרונות" בשבת, שמצביע שוב – כנראה זה גם נובע, חלק גדול מזה, מחוסר מעורבות של הציבור וממצב שבו קבוצה קטנה יחסית מובילה ומחויבת, ומנהלת את הדברים כאילו אין שם שקיפות.

שמעון אוחיון: ככל שנפתח את זה וניתן אפשרות לציבור רחב להיות מעורב, אני מתאר לעצמי שגם הדיון הציבורי יציב מועמדים, אנשים שבאמת מחויבים, זהירים יותר, הפעילות שלהם שקופה יותר, ובוודאי ימנע מאתנו כל מיני תחקירים כפי שאנחנו ראינו.

שמעון אוחיון: זה לא מבטיח, אבל בוודאי שקיפות לעיני כלל הציבור, ככל שיש לך 70%–80% מן הציבור מעורב ומתעניין, בעניין הזה בוודאי יש לזה חשיבות.

שמעון אוחיון: יכול להיות שגם פה, חלק מן הסיפור של סוגיית לימודי אזרחות שלנו, שמשום מה אולי מדגישים את העניין של השלטון, הבחירות הארציות, המעורבות המקומית צריכה גם לבוא לידי ביטוי בשיעורי האזרחות שלנו כדי שציבור גדול ביותר ייקח חלק גם באחריות, גם בהובלה, ולכן אני רואה ברכה גדולה בהצעת החוק הזאת.

מירי רגב: תודה רבה לך.

מירי רגב: פנינה.

פנינה תמנו: בוקר טוב.

פנינה תמנו: אין ספק שבהרבה מאוד הצעות חוק אנחנו יכולים לראות ויכוחים לכאן ולכאן.

פנינה תמנו: לא רבות הצעות החוק שאתה מסתכל עליהן ומבין שגם ברמה הדקלרטיבית וגם ברמה המעשית הן נחוצות מאוד.

פנינה תמנו: אני מברכת אותך, היושבת-ראש, על הצעת החוק הזאת כי מלכתחילה אני חושבת, כפי שאמר שר הפנים, היינו צריכים לבוא ולשים על השולחן שהבחירות המוניציפליות הן לא פחות חשובות מהבחירות הארציות, בוודאי באופן ההשלכה על חיי האזרחים ביום-יום, כמי שנמצאים פה וגם כמי שתמיד מוצאים את המקום לאזן בין ההתערבות של השלטון הארצי לבין השלטון המקומי.

פנינה תמנו: אבל, אני חושבת שבסופו של דבר, ההשפעה היא לא רק ברמה הזאת שאנחנו נוביל לשיעור אחוזי הצבעה גבוה, אלא גם מבחינת חינוך, מבחינת מודעות, מעורבות של ילדים, ויותר מכול, כפי שאמר חברי חבר הכנסת שמעון אוחיון, בוודאי כאשר אנחנו נראה אחוזי הצבעה גבוהים יותר, אז גם אנחנו נראה השפעה על ניקיון הכפיים וטוהר המידות של נבחרי ציבור כי ככל שיש ערנות של התושבים, של האזרחים, בבחירות של הפרובינציה שלהם, אין ספק שזה לא נשאר כנתח בידי אנשים מסוימים, כנתח בידי עסקנים, בידי אנשים שהם מתעסקים בפוליטיקה, אלא יש פה בחירה אמיתית של אזרחים שלא נאלצים לוותר על הזכות שלהם לבחור רק בגלל שיש להם את המעמסה הכלכלית.

פנינה תמנו: אני חושבת שראוי לברך על כך שגם סעיף 97ג, בוודאי הוא חיוני וחשוב כדי לראות שאין מצב שמי שמפסיד מזה בסופו של דבר זה אותם עובדים חלשים.

מירי רגב: תודה רבה.

מירי רגב: חבר הכנסת אורי מקלב, בבקשה.

אורי מקלב: תודה רבה לך, גברתי היושבת-ראש, קודם כול, סתם תובנה שנדע, אני אומר את זה גם לשר, בקשר לאחוז הצבעה נמוך.

אורי מקלב: מתוך ניסיון, כפעיל בחירות, איש מפלגה, כל שנה שהמדינה מזדקנת יותר, מבוגרת יותר, ככה אחוז ההצבעה יורד.

אורי מקלב: אנחנו, כמפעילים מטות – ואנחנו, יש לנו ציבור הומוגני – אנחנו רואים שככל שהשכונה או ככל שהעיר היא יותר ותיקה, כך אחוז ההצבעה יורד בגלל שיש הרבה אנשים שלא מאתרים אותם.

אורי מקלב: אנחנו הרי מפלחים קלפיות לפי שכונות.

אורי מקלב: לכן, אם אנחנו אומרים היום שבתל-אביב אחוז ההצבעה נמוך, זה לא רק בגלל שאחוז ההצבעה נמוך באופן המעשי אלא בתל-אביב, בגלל ניידות מאוד גדולה של תושבים, יש הרבה אנשים שרשומים שהם מצביעים בתל-אביב והם לא נמצאים, לא מוצאים ולא רואים אותם.

אורי מקלב: את זה אני אומר באופן כללי, אני יכול להביא על זה דברים מדויקים.

אורי מקלב: זה לא רק סטטיסטיקה אלא דברים מדויקים, אנחנו עוקבים אחרי זה.

אורי מקלב: זה לידע.

אורי מקלב: עכשיו באופן אמיתי.

אורי מקלב: אין ספק שחופש, שבתון, זה דבר טוב אבל השאלה היא אם הייתה פעם אחת אפילו בדיקה מקצועית אחת שקבעה שיש הלימה, שיש קשר בין חופש לבין אחוז ההצבעה הגבוה, האם אחוז ההצבעה הנמוך ברשויות המקומיות זה רק בגלל שאין שבתון באותו יום או שזה בכלל מוסיף משהו, או שזה בגלל סיבות אחרות – חוסר ודאות, חוסר עניין, אם לא מרוצים ממה שקורה ברשויות המקומיות, הדימוי שיש לרשויות המקומיות, בשונה מהכנסת.

אורי מקלב: ולכן, אנחנו משנים דברים בלי שאני שמעתי איזה בסיס ואיזה דבר מקצועי חוץ מהסברים שזה יביא, שאלה רק דברים תיאורטיים.

אורי מקלב: אני מודה באמת שהנושא של מוסדות החינוך זה חלק משמעותי.

אורי מקלב: השאלה אם זאת הסיבה שיכולה להכריע דבר כזה.

אורי מקלב: אני אציג את החסרונות, שהם ידועים לכולם, שאנחנו גורמים ביום שבתון.

אורי מקלב: ראשית, ההשלכות הכלכליות הן ידועות – מה ההשלכות, העלות למשק ביום שבתון.

אורי מקלב: הדבר השני, יש הרבה עובדים שהם לא מקבלים את השכר שלהם, עובדים שעתיים וכו'.

אורי מקלב: אם יש יום שבתון, הם לא יקבלו, והיום יותר ויותר, עובדים רבים ביום שבתון כזה שלא יעבדו, הם לא יקבלו וזה יפגע להם באופן ישיר בשכר.

פנינה תמנו: אבל יש פתרון לזה בסעיף 97ג.

פנינה תמנו: שים לב.

<יהודה זמרת: מה שכאן בכנסת.

אורי מקלב: אבל גם שם הם לא מקבלים.

<קריאה: - - -

מירי רגב: בסדר.

מירי רגב: זו דעתו, זאת עמדתו.

אורי מקלב: יש הרבה שנפגעים.

אורי מקלב: דבר נוסף, אי אפשר להתעלם מכך שגם כשיש יום שבתון, עדיין הרשתות עובדות, התחבורה הציבורית עובדת.

אורי מקלב: האנשים, העובדים האלה גם צריכים סידור לילדים.

אורי מקלב: יש עוד דבר אחד.

אורי מקלב: יכול להיות ששבתון רק יביא פחות מצביעים.

אורי מקלב: יש שבתון, הוא יצא לחופש באותו יום, הוא יצא לטיול באותו יום כבר בבוקר.

אורי מקלב: למה שילך להצביע, יש יום חופשי שאפשר לנצל אותו לדברים אחרים, ולא להצביע.

מירי רגב: אוקיי.

מירי רגב: אז מה אתה מציע?

אורי מקלב: לכן, מה שאני מציע, שהחופש יהיה חצי יום שבתון.

אורי מקלב: דהיינו, במקום שיהיה יום שלם, יעבדו חצי יום.

אורי מקלב: כשיש חצי יום, זה מצד אחד מקל בנושא הזה של בחירות.

אורי מקלב: אתה מסביר למה אני אומר את זה?

גדעון סער: פשוט בכל הנימוקים שלך נגד החוק, שכחת נימוק אחד, אז אני אגיד אותו ככה בצורה חופשית.

גדעון סער: אצלנו אחוז ההצבעה גבוה, לא מתאים לנו שגם במגזרים אחרים יהיה אחוז הצבעה גבוה כי זה יוריד פרופורציונלית - - -

אורי מקלב: אתה לא צריך להגיד את זה.

אורי מקלב: הרי ברור, כשמסתכלים עלי, ויודעים את זה – אדוני השר, לא חשבתי שאתה, כפוליטיקאי משופשף, תבוא ותיפול בעניין הזה ותגיד – אתם החרדים, יש לכם - - -

מירי רגב: חס וחלילה.

מירי רגב: אנחנו לא אמרנו את זה.

אורי מקלב: כולם הרי מסתכלים וכולם יודעים - - -

פנינה תמנו: בשבתון תמידי.

מירי רגב: אורי, סיים את דבריך בבקשה.

אורי מקלב: לא מתאים לך באמת כפוליטיקאי משופשף ליפול בעניין הזה - -

גדעון סער: האם אני טועה אם אני אקבע שבאחוז - - -

אורי מקלב: - - שזה חוק שיעלה את אחוז ההצבעה של הציבור החילוני כנגד הציבור החרדי.

גדעון סער: למה אתה אומר כנגד?

גדעון סער: למה אתה אומר כנגד?

גדעון סער: למה כנגד?

אורי מקלב: זה מה שאמרת.

גדעון סער: אני בעד אחוז הצבעה גבוה של חרדים ואני בעד אחוז הצבעה גבוה של מסורתיים ושל דתיים ושל חילוניים ושל כולם.

אורי מקלב: במה זה סותר?

אורי מקלב: ההצעה שלי הרי זה בדיוק הפוך.

אורי מקלב: אני גם בא ואומר, אחוז ההצבעה יעלה ואנשים לא ישתמשו בחופש, ואני מדבר על חצי יום.

אורי מקלב: בגני ילדים למשל – אתה לא צריך לעשות יום שבתון בגני הילדים, אפשר לשלוח לגני הילדים כי זה חצי יום.

אורי מקלב: גני ילדים יכולים לפעול, בתי-הספר יכולים במקרה כזה באמת לא לפעול מכיוון שאולי צריך במקומות מסוימים בעת הצורך, אבל גם אם נניח נבטל את הלימודים באותו יום זה עדיין לא עושה את זה חופש לכל המשק.

אורי מקלב: דווקא הורדתי את הכיפה כשאמרתי את ההצעה הזאת.

אורי מקלב: זה יעלה את אחוז ההצבעה הרבה יותר ממה שאני חושב - - -

מירי רגב: אוקיי.

מירי רגב: אורי, הבנו את ההצעה.

מירי רגב: הבנו אותה, תודה.

אורי מקלב: תני לי לסיים אותה.

מירי רגב: בבקשה, תסיים.

אורי מקלב: אני עדיין נסער בכל אופן מההאשמה הזאת.

גדעון סער: חבר הכנסת מקלב, קודם כול, למה האשמה?

אורי מקלב: מה אמרת?

אורי מקלב: אמרת - - -

גדעון סער: בכל הסיעות בכנסת אני ראיתי רק מצדכם התנגדות ליום שבתון.

אורי מקלב: איפה ראית?

גדעון סער: גם במליאה, בקריאה הראשונה.

גדעון סער: נו, אז מה?

אורי מקלב: מה זה אומר?

גדעון סער: זה הכול מסיבות מקרו-כלכליות?

אורי מקלב: הם לא נימקו - - -

גדעון סער: אני שואל.

אורי מקלב: אם הם נימקו כמו הנימוק שאני חושב שאמרתי עלה בקריאה הראשונה, אני חושב שזאת לא סיבה שאחוז ההצבעה - - -

גדעון סער: אחוז ההצבעה בבחירות המוניציפליות אצלנו נמוך.

אורי מקלב: הפוך.

אורי מקלב: זה אומר שאחוז ההצבעה יעלה לא רק במגזר החרדי.

אורי מקלב: יעלה.

מירי רגב: בגלל שיש למשרד הפנים יכולת לבדוק את העניין, כמו שאתה רואה, לאורך שנים, אז אנחנו נראה מה קורה בבחירות הבאות.

אורי מקלב: אם יש קשיים כשיש יום עבודה, גם אני מתמודד עם הקשיים האלה.

אורי מקלב: כולם מתמודדים, ואחוז ההצבעה יעלה גם בכל המגזרים.

אורי מקלב: דווקא אני יכול להרוויח הרבה יותר כשיש יום שבתון, אבל באופן כללי אם עושים את השיקול ואת האיזון - - -

גדעון סער: הנה, זה מה שאמרתי, אז אני לא טעיתי.

גדעון סער: הנה באת ואמרת את מה שאני אמרתי קודם.

אורי מקלב: לא.

אורי מקלב: בדיוק הפוך.

אורי מקלב: אני אומר שגם אנשים שגרים בפריפריות, שעובדים ומגיעים מאוחר, והקלפי נסגרת מוקדם, אתה לא מספיק.

אורי מקלב: אני יודע מה נעשה בקלפי, אבל כשאני מדבר על חצי יום, אנחנו נותנים מענה לכל.

אורי מקלב: זה לא יום שבתון שהוא באמת גורם לכל ההשלכות.

מירי רגב: מאה אחוז.

מירי רגב: הבנתי מה אתה אומר.

אורי מקלב: גם אנחנו לא גורמים לאנשים נזק כלכלי, אנשים פחות יצאו, לא יראו את זה כיום חופשי אלא יראו את זה שמשחררים אותם יותר מוקדם מהעבודה, מסיבה אחת.

אורי מקלב: הוא כבר לא יכול לצאת לחופש, הוא ילך להצביע ויהיו לו כמה שעות, ארבע-חמש שעות.

אורי מקלב: זה הרבה יותר הגיוני, הרבה יותר מקצועי.

מירי רגב: הבהרת את הדברים, אי אפשר לחזור על זה עוד פעם מחדש.

אורי מקלב: אתה יודע מה, אל תקבל את זה, ואנחנו, החרדים ירוויחו מזה.

מירי רגב: חבר הכנסת מקלב, תודה רבה.

מירי רגב: נציג השלטון המקומי, בקיצור.

גדעון סער: אני חשבתי דווקא שאתם תתמכו כשהבאתי את החוק.

גדעון סער: לא העליתי על דעתי שתתנגדו.

אורי מקלב: הייתה התנגדות במליאה?

גדעון סער: במליאה התנגדת.

אורי מקלב: אנחנו תמכנו.

אורי מקלב: תסתכל בתוצאות של ההצבעות.

מירי רגב: בבקשה, פיני.

<פיני קבלו: בוקר טוב.

<פיני קבלו: פיני קבלו, סמנכ"ל בשלטון המקומי.

<פיני קבלו: יושב-ראש השלטון המקומי, חיים ביבס, ביקש להודות באמת גם לשר, גם ליוזמים ולגם לממשלה על החקיקה של יום שבתון לרשויות המקומיות.

<פיני קבלו: זה דבר מבורך, אני גם מצטרף לאותן סיבות שהשר מנה ואני גם אוסיף שיש חשיבות מאוד גדולה שהקלפיות ימוקמו באותם מקומות, בתי-ספר חינוכיים, ולא במוסדות שאנחנו שוכרים אותם – זה יכול להיות משרד של איזשהו עורך-דין או כל דבר אחר, שאין בו לא נגישות ולא כל תהליך אחר שיוכל להביא.

<פיני קבלו: אנחנו יכולים לציין גם שבארץ אצלנו אנשים לא אוהבים לעמוד בתורים.

<פיני קבלו: יש להם רצון להצביע, הם באים להצבעה ורואים את התורים המתמשכים סביב אותן שעות אחרונות לקראת הסגירה, אנשים – לא כמו באמריקה, אוהבים לעמוד בתור – הם פשוט הולכים הביתה ולא מצביעים, ולכן לעניין הזה יש חשיבות.

<פיני קבלו: הנושא של חצי יום, אני חושב שזה רק יסבך.

<פיני קבלו: אני לא חושב שמקומות עבודה ירצו את החצי יום הזה, עם כל ההסעות וכל מה שמשתמע מכך, ולהתחיל את ההצבעה בצהרים.

<פיני קבלו: אנחנו נתמוך בהצעת החוק הממשלתית כפי שהיא נכתבה.

מירי רגב: מאה אחוז.

מירי רגב: תודה רבה.

מירי רגב: אורלי, ועדת הבחירות.

<אורלי עדס: בנוסף לכל הטעמים שהציג השר אני אוסיף רק נקודה לגבי בעלי התפקידים שנדרשים ביום הבחירות מבחינה ארגונית.

<אורלי עדס: לביצוע יום הבחירות נדרשים עשרות אלפי בעלי תפקידים, שזה 15,000 מזכירי ועדות קלפי, סדרנים, אבות בית ואינסוף בעלי תפקידים.

<אורלי עדס: יש קשיים בגיוס של עובדים, יעיד על כך אני מניחה יוסי, כאשר אין יום שבתון, ובסופו של יום הם כן לוקחים יום חופשה כך שאותם מקומות עבודה איפשהו מושבתים.

<אורלי עדס: סוגיה יותר חשובה היא גיוס חברי ועדות הקלפי.

<אורלי עדס: רשימות המועמדים והסיעות מגייסות חברי ועדות קלפי.

<אורלי עדס: המטרה והעיקרון זה בעצם שמירה על טוהר הבחירות, הם גם לא מקבלים שכר.

<אורלי עדס: לבוא ולדרוש מהם לגייס את אותם אנשים, גם כך יש קשיים, אין שכר, ולומר להם לבוא גם ביום חופש יוצר מצב שלמיטב ידיעתי בבחירות האחרונות היו המון ועדות קלפי בהרכב חסר, ויש בזה פגיעה לטעמי בשמירה על טוהר הבחירות, אז זו סוגיה ארגונית חשובה.

מירי רגב: מאה אחוז.

מירי רגב: ראיתי את המכתב שלכם, שאתם מאוד מאוד תומכים בזה.

<אורלי עדס: בהחלט.

מירי רגב: תודה רבה.

מירי רגב: בבקשה.

<חיזקיה ישראל: חיזקיה ישראל, התאחדות התעשיינים.

<חיזקיה ישראל: מטבע הדברים אנחנו מתנגדים להצעה הזאת, אנחנו חושבים שניתן להשיג אותו דבר גם באמצעים אחרים, לדוגמה חצי יום היה אולי יכול לפתור את הדבר, ויש גם תופעה שאנשים עלולים לנצל את זה לצאת לחופשה ולא להגיע להצבעות.

<חיזקיה ישראל: לפחות אם אפשר לצרף – אם הוועדה החליטה כן לקדם את הצעת החוק, בניגוד לדעתנו – בגלל העלות הכלכלית שיש לזה - - -

אורי מקלב: אתה חולק על מר קבילו שאמר שהתעשיינים - - -

<חיזקיה ישראל: אני חולק על מר קבילו.

<חיזקיה ישראל: אני חושב שחצי יום היה פותר את הבעיה שהוצגה פה.

<חיזקיה ישראל: ויתר על כן, לפחות אנחנו מבקשים, אם תחליטו בכל אופן לקדם את ההצעה, שיהיה רק מי שהצביע בפועל.

<חיזקיה ישראל: כלומר, יהיה מצב שבו אנשים ייקחו לעצמם חופשות, לא יבואו להצביע, וגם ייהנו מיום שבתון.

מירי רגב: מאה אחוז.

מירי רגב: תודה.

אורי מקלב: אפשר לשאול מה הנזק הכלכלי?

<סיגל סודאי: כן.

<סיגל סודאי: עורכת-דין סיגל סודאי, לשכת המסחר.

<סיגל סודאי: גם לשכת המסחר מצטרפת לעמדה של התאחדות התעשיינים.

<סיגל סודאי: כל השיח הזה, הייתה לי תחושה שהוא מעל המעסיקים.

<סיגל סודאי: זאת אומרת, מי שלמעשה מממן את יום הבחירות הזה זה המעסיקים, אז אני חושבת שהמינימום היה לשתף אותנו בעניין הזה ולשאול מה העמדה שלנו לפני.

<סיגל סודאי: מאוד קל להיכנס לכיס של המעסיקים.

<סיגל סודאי: אני לא מדברת רק על החוק הזה, אני מדברת כמכלול של חקיקה, וזה עוד אחד מהם שמצטרף לכיס של המעסיקים.

<סיגל סודאי: אנחנו גם בעד דמוקרטיה ומעורבות של האזרחים ושל התושבים, על אחת כמה וכמה ברשויות המקומיות, ויש לי נגיעה אישית ברשויות המקומיות כי אח שלי התמודד בבחירות האחרונות ואני יודעת מה זה אומר.

מירי רגב: איפה?

מירי רגב: מי זה?

<סיגל סודאי: בנהרייה, אורן סודאי.

מירי רגב: לא ידעתי שאת אחותו.

מירי רגב: ברוכה הבאה.

<סיגל סודאי: תודה.

<סיגל סודאי: לצערי, הוא לא נבחר, נהרייה הפסידה, אבל בסדר.

מירי רגב: אבל המשפחה שלו הרוויחה, לא?

<סיגל סודאי: אני פשוט עבדתי שבועיים ועזרתי לו.

<סיגל סודאי: באמת, בשיא הכנות, אני ממש לא חושבת שהסיפור הוא שבתון או לא שבתון.

<סיגל סודאי: יכול להיות ששבתון יכול להוסיף, לדעתי אחוזים בודדים.

<סיגל סודאי: גם כבוד השר וגם חבר הכנסת מקלב, אני חושבת שהנימוקים שאתם העליתם פה הם דווקא ממחישים למה יום שבתון לא יכול לשנות את שיעור ההצבעה להרבה הרבה יותר גבוה באופן משמעותי.

אורי מקלב: השר נימק שכן.

מירי רגב: סליחה, אתה מנהל פה את הדיון?

מירי רגב: תן לה בבקשה לדבר.

מירי רגב: היא אמרה את עמדותיה, נתנו לך להגיד את עמדותיך.

מירי רגב: תן בבקשה לאחרים, אנחנו רוצים להגיע להצבעה.

מירי רגב: ב-11:00 יש לנו דיון אחר.

<סיגל סודאי: גם בגרף אפשר לראות שהירידה בשיעור ההצבעה הייתה עוד לפני שבוטל יום השבתון לרשויות המקומיות.

<סיגל סודאי: אני חושבת שהסיבות הן אחרות, השלטון המקומי צריך לבדוק את עצמו, ואני לא אכנס לזה.

<סיגל סודאי: אבל באמת, המינימום שאנחנו מבקשים זה הנושא של להוסיף איזשהו סייג לחוק, שמי שמצביע – כי אנחנו בעד הצבעה ושיבואו לבחור ואנחנו בעד להגדיל את שיעורי ההצבעה – ואנחנו חושבים שיש לנו פה מוטיבציה משותפת ואפשר להשיג את זה, רק אם עובד יוכיח שהוא הצביע, הוא יקבל את התשלום.

<סיגל סודאי: אם הוא לא הצביע אין שום סיבה שהוא יקבל פרס, עוד יום חופשה על חשבון המעסיק, מה גם שיש עובדים במסחר ושירותים שעובדים ביום הזה והם לא מקבלים את התשלום הנוסף או את יום החופשה הנוסף, שזה גם פה איזשהו סוג של פגיעה.

מירי רגב: תודה רבה לך.

אורי מקלב: דיברת על סכומים.

<סיגל סודאי: 1.8 מיליארד עלות שכר למעסיקים.

אורי מקלב: כדאי שהפרוטוקול ישמע את זה – 1.8 מיליארד.

מירי רגב: אנחנו מכירים, תאמין לי שאנחנו מכירים את הסכומים.

<סיגל סודאי: 1.8 מיליארד, ו-1.2 מיליארד למגזר העסקי.

מירי רגב: מאה אחוז.

מירי רגב: משרדי ממשלה.

מירי רגב: האוצר, יש לך משהו להגיד?

<קריאה: - - -

מירי רגב: משפטים.

גדעון סער: הכי חסכוני זה לא לעשות בחירות בכלל.

מירי רגב: אוקיי.

מירי רגב: היועץ המשפטי של הוועדה, ואנחנו עוברים להצבעה.

<תומר רוזנר: שלוש נקודות שאנחנו רוצים לחדד.

מירי רגב: אפשר לקבל בבקשה את טופס חברי הוועדה שמצביעים?

מירי רגב: מקלב, אתה אתנו או נגדנו?

מירי רגב: שאני אדע איך לקחת אותך בחשבון, אם אני צריכה גיוס או לא.

אורי מקלב: אני רק רוצה להגיד שאני מקבל את דברי השר בפרופורציה הנכונה, לא קיבלתי את זה אישית.

גדעון סער: גם אני רוצה להגיד שאני - אם זה התפרש בצורה אחרת – גם מאוד מעריך את חבר הכנסת מקלב, שהוא מהפרלמנטרים המצטיינים בבניין הזה, וגם את האופן שהוא מייצג את הציבור שהוא מייצג, זה ציבור שאני אוהב באופן מיוחד.

אורי מקלב: נכון, ועושה רבות.

פנינה תמנו: אבל עדיין, יש כאן שיעור הצבעה יותר גבוה.

גדעון סער: אבל זה לגיטימי.

גדעון סער: אגב, אני גם רוצה להגיד פה בסוגריים שזה לגיטימי גם עבור נציג ציבור לבוא ולהסתכל על השיקולים הפוליטיים, איך הכוח של מי שהוא מייצג בא יותר לידי ביטוי.

גדעון סער: זה לא דבר בלתי לגיטימי, וזו גם זכותו, בשביל זה הוא גם נשלח לפה.

גדעון סער: זה לא פוגע כמובן בכל השיקולים הענייניים שהעלה חבר הכנסת מקלב, שזכותי לחלוק עליהם, אבל הדבר הזה הוא לגיטימי והדבר הזה הוא לגיטימי.

מירי רגב: היועץ המשפטי של הוועדה, בבקשה.

גדעון סער: אני רק רוצה להגיד דבר אחד.

גדעון סער: עלו הצעות שקשורות בחיוב של הצבעה, בואו ניקח בחשבון שגם אי הצבעה זאת אמירה דמוקרטית לגיטימית.

גדעון סער: אדם גם יכול לבוא לקלפי והכרחנו אותו, והוא ישים פתק לבן.

פנינה תמנו: נכון.

פנינה תמנו: יתרה מכך, זה לדעתי גם מדרון חלקלק לבוא ולומר – תוכיחו לי שהצבעתם.

מירי רגב: היועץ המשפטי של הוועדה, בבקשה.

<תומר רוזנר: שלוש הערות.

<תומר רוזנר: אחת אני מביא בשם חבר הכנסת אזולאי, שביקש ממני להביא אותה בפני הוועדה כי הוא לא יכול היה להיות נוכח.

<תומר רוזנר: הוא ביקש ממני לומר שבמקום ההצעה הזאת הוא היה מציע להעביר את הבחירות לחנוכה, שבו יש חופש לתלמידים ולכן עדיף בעיניו שהבחירות יתבצעו כך.

מירי רגב: אוקיי.

מירי רגב: הצעתו נרשמה.

<תומר רוזנר: בסדר, הוא ביקש ממני לומר והוא התנצל שהוא לא יכול היה להגיע.

מירי רגב: נרשמה לטובת הפרוטוקול.

גדעון סער: אולי שווה לבדוק את זה.

מירי רגב: כן.

מירי רגב: שזה יהיה בחנוכה.

שמעון אוחיון: ואז ייצאו לטיול כולם.

גדעון סער: הבעיה שאתה שם את כל המתמודדים בחג בבחירות.

<תומר רוזנר: ההערה השנייה היא הערה טכנית, מבחינת נוסח החוק.

<תומר רוזנר: מבחינת מיקום התיקון, מבקשים ממחלקת נוסח החוק לומר שהם חושבים שהמיקום צריך להיות במקום שבו הציעו חברי הכנסת בתחילת החוק ולא בסופו.

<תומר רוזנר: אנחנו מבקשים שהוועדה תסמיך לתאם עם משרד הפנים את המיקום המדויק של הסעיפים בחוק יחד עם מחלקת נוסח החוק שלנו.

מירי רגב: לא רואה עם זה בעיה.

גדעון סער: לא הבנתי.

<תומר רוזנר: לגבי המיקום המספרי של הסעיפים.

<יהודה זמרת: הסעיף לא יהיה 97 אלא - - -

מירי רגב: ברור.

מירי רגב: אז אני מבקשת, יהודה, שבו בבקשה עם הוועדה, תסגרו את זה.

מירי רגב: אלה דברים טכניים.

<תומר רוזנר: ההערה המהותית היחידה שלנו נוגעת לנושא ההצעה שמדברת על כך שהשבתון יהיה בתחומן של הרשויות המקומיות שבהן יהיו בחירות.

<תומר רוזנר: אנחנו חושבים שצריך להתייחס, בסעיף השני שמתייחס למעבידים, על מי זה יחול.

<תומר רוזנר: זאת אומרת, האם אנחנו מתייחסים למקום מגוריו של העובד או למקום העבודה, או למקום מגוריו של המעביד.

<תומר רוזנר: כרגע לא ברור נגיד אם מורה שגר בתל-אביב ועובד במועצה אזורית ברנר למשל, האם יש לו שבתון או אין לו שבתון, או הפוך.

גדעון סער: לא.

גדעון סער: שבתון זה שייך למי שרשום בפנקס התושבים, בעל זכות ההצבעה - - -

מירי רגב: בעיר מסוימת.

גדעון סער: שבה מתקיימות הבחירות.

<תומר רוזנר: בסדר, אז לכן רק צריך להבהיר את זה.

<יהודה זמרת: שבתון הוא טריטוריאלי, במפעלים שנמצאים באזור.

<תומר רוזנר: זאת אומרת שיהיה ברור, למשל היו שגרסו שהמקום הקובע הוא מקום העבודה, זאת אומרת אם בית-הספר הוא בתל-אביב - - -

גדעון סער: לא.

גדעון סער: הוא צריך להיות בעל זכות הצבעה.

מירי רגב: המקום הקובע זה זכות ההצבעה.

<גלעד קרן: מה שהחוק אומר, שהשבתון הוא בתחום הרשויות המקומיות שבהן - - -

מירי רגב: יהודה, תעשו פה הבהרה.

<קריאה: צריך להחליט מה רוצים.

<יהודה זמרת: הצעת החוק לקחה את הטריטוריה, אמרה באזורים איפה שיש בחירות, כל העסקים שנמצאים באותו מקום, לא יהיה בהם - - -

<תומר רוזנר: זאת אומרת, תושב גבעת ברנר שעובד בתל-אביב, יהיה לו שבתון.

<קריאות: לא - - -

<תומר רוזנר: זה מה שזה אומר.

<יהודה זמרת: אם יהיה לו שבתון, העסק ישבות כי המפעל הוא מפעל, אני לא יכול - - -

<תומר רוזנר: נכון.

<תומר רוזנר: זאת אומרת שתושב גבעת ברנר, יש לו שבתון.

<יהודה זמרת: ושזה יהיה פרסונלי, כי אחרת מבחינת העסקים בעצם חצי עובדים יגיעו, חצי לא יגיעו.

פנינה תמנו: ובכל זאת עולה פה סוגיה מאוד מעניינת.

פנינה תמנו: מה שהוא אמר, שאם אותו עובד עובד בעיר אחרת והוא צריך את היום חופש, את יום השבתון, אתה צריך ללכת לפי זכות ההצבעה כי זכות ההצבעה, בלאו הכי, ברגע שיש שבתון ויש בחירות בעיר מסוימת, נפתרת הבעיה של כל העסקים.

<יהודה זמרת: ההצעה נוסחה, זו שאלה להכרעה.

<קריאות: - - -

גדעון סער: אתה לא עושה לכולם, כי נגיד יש רשות מסוימת שהבחירות כבר התקיימו, מה פתאום אתה עושה שבתון?

גדעון סער: נגיד בחדרה – סתם דוגמה – היו בחירות מיוחדות, או מועצות אזוריות, שזה לא באותו יום.

פנינה תמנו: לא היו הרבה.

פנינה תמנו: זה החריג.

גדעון סער: בסדר, זה החריג, אבל את לא תעשי יום שבתון, תשביתי מערכות חינוך במקום שאין שום בחירות.

<תומר רוזנר: מצד שני, עלול להיווצר מצב שאדם שמתגורר במקום שיש בו בחירות, לא יהיה לו שבתון כי הוא עובד במקום אחר.

<יהודה זמרת: כן, אבל זה אחוז קטן.

<קריאות: - - -

<תומר רוזנר: אבל יש פה פגיעה בשוויון הבחירות.

<יהודה זמרת: המחיר השני הוא שמערכת החינוך במקום מסוים תהיה מושבתת כי המורים ילכו.

<יהודה זמרת: לנהל מערכות שלמות כאלה שאתה מנהל אותן כשחצי מהאנשים מגיעים, חצי לא מגיעים - - -

מירי רגב: יהודה, אבל אולי תבהירו בחקיקה שהדבר הקובע בעצם זה זכות ההצבעה במגורים, מה שאמר קודם גדעון.

מירי רגב: זה הדבר הנכון.

<תומר רוזנר: אפשר גם וגם.

<יהודה זמרת: יש שתי אפשרויות.

<יהודה זמרת: ההצעה כפי שנוסחה הולכת לפי טריטוריה, לפי שטח שיפוט, אומרת – כל העסקים בתחום של אותו מקום שמצביעים בו, סגורים, מתוך הנחה שמרבית האנשים עובדים באזורים האלה - - -

<אלי יריב: זו הנחה שגויה.

<אלי יריב: כל גוש דן, זו הנחה שגויה.

<קריאות: - - -

<יהודה זמרת: מתוך מטרה שבאה ואומרת, אנחנו רוצים להשבית עסקים בשלמותם, אנחנו לא רוצים לעשות חצי יגיעו, חצי לא יגיעו, מי מגיע, מי לא מגיע, לפי זה, אלא בעצם אנחנו עושים קו חיתוך מסוים שיכול להיות ש-10% אולי לא ייהנו ממנו אבל בסופו של יום הוא יוצר ודאות.

אורי מקלב: יש גן ילדים בגבעת ברנר שעובד.

אורי מקלב: הגנן או הגננת גרים בתל-אביב, היא לא תבוא לגן באותו יום?

אורי מקלב: ואז, איך יפעל הגן בגבעת ברנר?

<יהודה זמרת: אולי נציב את שתי האפשרויות.

<קריאות: - - -

אורי מקלב: הם לא יבואו ולא יהיה גן, הגן יהיה סגור, המורים לא יבואו.

גדעון סער: אתה יכול להגיד טריטוריאלית פלוס זכות לשבתון.

מירי רגב: זה מה שצריך לעשות.

מירי רגב: זכות טריטוריאלית פלוס הזכות של מי שמתגורר במקום, ואז זה פותר לנו את הבעיה של זו שגרה בתל-אביב ועובדת בגבעת ברנר.

גדעון סער: מי שרשום בפנקס הבוחרים.

אורי מקלב: אותה אחת שגרה בתל-אביב, היא הגננת בגבעת ברנר.

אורי מקלב: הגן לא יוכל לפעול בגבעת ברנר, וכך הלאה.

אורי מקלב: המפעל בגבעת ברנר, חצי מהעובדים שלו יבואו, חצי מהעובדים שלו לא יבואו?

מירי רגב: יש בית-חולים, יש כל מיני דברים, אי אפשר להגיע בחקיקה למאה אחוז.

מירי רגב: אתה מגיע לעיקרון.

מירי רגב: כשאתה מזהה את החריגים אתה מנסה לתת להם את אותו פתרון כמו שנתנו כרגע לזכות ההצבעה, על-פי מקום שרשום בפנקס הבוחרים, ואם יהיו עיוותים נוספים נטפל בהם תוך כדי.

אורי מקלב: את מטילה פעמיים - - -

מירי רגב: לא, אנחנו גמרנו התייחסויות, חברים.

מירי רגב: שאלתי קודם למי יש התייחסויות.

גדעון סער: לא, לא.

גדעון סער: יש רק מועד אחד.

גדעון סער: חבר הכנסת מקלב, אני מבהיר.

גדעון סער: יש כל מיני מועדים של בחירות מוניציפליות.

גדעון סער: יש מועד אחד שזה היום הבחירות הכלליות, הבחירות לרשויות המקומיות, מה שהיה ב-22 באוקטובר עכשיו.

גדעון סער: זה יום השבתון.

גדעון סער: אחר כך, בבחירות למועצות אזוריות, בבחירות סיבוב שני לבחירות מוניציפליות, בבחירות סיבוב שני למועצות אזוריות, אין שבתון.

גדעון סער: בבחירות מיוחדות ברשות אין יום שבתון.

גדעון סער: פעם בחמש שנים יש יום שבתון.

<אורלי עדס: אבל עדיין זה צריך להיות שבתון כללי.

אורי מקלב: - - -

גדעון סער: נכון, אני אגיד לך מדוע.

גדעון סער: מכיוון שאתה לא יכול להביא את העיקרון הזה עד אינסוף.

גדעון סער: ביום הכללי, בעלי זכות הצבעה, למעלה מחמישה מיליון.

גדעון סער: כל הימים האחרים, זה במקסימום מאות אלפים.

גדעון סער: אתה לא יכול לעשות יום שבתון על כל דבר.

פנינה תמנו: אז הולכים לכיוון של יום שבתון כללי?

פנינה תמנו: כי אני לא חושבת שצריך להסתכל פרטיקולרית על-פי רשויות.

גדעון סער: אני חוזר ואומר.

גדעון סער: יום שבתון פעם בחמש שנים ביום הבחירות הכלליות לרשויות המקומיות, שהוא פעם בחמש שנים, מה שעכשיו היה ב-22 באוקטובר.

גדעון סער: את מי כולל יום השבתון?

גדעון סער: הוא כולל את אותן רשויות שמתקיימות בהן הבחירות, פלוס אותם מצביעים בפועל, גם אם הם עובדים במקום סמוך.

גדעון סער: מאוד מאוד פשוט.

גדעון סער: ככה אנחנו לא מרחיבים מעבר למידה.

מירי רגב: מה הבעיה, אורלי?

<אורלי עדס: נניח שאני גרה בתל-אביב, אני בעלת זכות הצבעה בתל-אביב, אבל אני עובדת של המועצה האזורית גזר.

<אורלי עדס: אין שם שבתון.

מירי רגב: אבל אנחנו מוסיפים את זה עכשיו.

מירי רגב: זה מה שאמרנו כרגע.

<אורלי עדס: לי יש שבתון, כבעלת זכות בחירה, אבל אני משביתה את מקום העבודה שלי ממילא.

גדעון סער: לא כל עובד שנעדר, הוא משבית את מקום העבודה.

מירי רגב: לא כל עובד שנעדר.

מירי רגב: לא כולם בגבעת ברנר, גרים בתל-אביב.

<אורלי עדס: היום בשוק העבודה זה משהו מאוד מאוד מקובל.

<אורלי עדס: תהיה פה אני חושבת בעיה, וזה לא כזה הבדל משמעותי.

גדעון סער: לא תהיה פה בעיה שאי אפשר להתמודד אתה.

<תומר רוזנר: יודעים מראש.

פנינה תמנו: אני עדיין מציעה לשקול יום שבתון כללי, וכל השאר – כמו שאמרת, כמו שלא נותנים על בחירות חוזרות יום שבתון - - -

גדעון סער: אני חושב שזו טעות.

גדעון סער: אני חושב שזו טעות להשבית מקומות שאין בהם בחירות, לא קשורים לבחירות.

<אורלי עדס: כמו שאמר חבר הכנסת מקלב.

<אורלי עדס: מורה לא תגיע למקום העבודה שלה.

אורי מקלב: לבית-ספר בגבעת ברנר.

גדעון סער: בסדר, מורה אחת לא תגיע, אבל למה שכל המורות לא יגיעו?

פנינה תמנו: אבל רשויות יתכווננו.

פנינה תמנו: ברגע שאתה עושה יום שבתון כללי, רשויות גם יתכווננו, גם אם צריך לעשות תיקונים כאלה ואחרים, גם בחקיקה.

גדעון סער: רבותי, יש לכם אזורים ענקיים במדינה שאין להם שום זיקה ושום קשר - - -

מירי רגב: לבחירות.

גדעון סער: מועצה אזורית ערבה תיכונה לא מושפעת מזה שיש בחירות בעיריות כאלה ואחרות.

גדעון סער: היא לא מושפעת, למה להשבית את כל המערכת הזאת?

שמעון אוחיון: אבל תושבת אילת שעובדת בערבה תיכונה, היא תהיה זכאית.

מירי רגב: היא תהיה, אבל זה מה שאנחנו מוסיפים.

גדעון סער: אז תושבת אילת, בסדר.

מירי רגב: בבקשה.

<עירית בירן: שמי עירית בירן, אני ממשרד החינוך.

<עירית בירן: אני רוצה לציין שבבתי-הספר של החינוך ההתיישבותי יש אחוז יחסית גבוה, בסביבות 30% מהמורים שהם באים מיישובים עירוניים.

<עירית בירן: צריך לקחת בחשבון שיכול להיות שיצטרכו לא להפעיל בתי-ספר בחינוך ההתיישבותי.

<קריאה: נכון.

מירי רגב: אני מתארת לעצמי שמשרד החינוך ידע להיערך לזה.

מירי רגב: הוא יודע מאיפה המורים.

מירי רגב: זה קורה פעם בחמש שנים, יודעים גם את המועד.

מירי רגב: זה לא כמו עכשיו, פתאום לא יודעים בעיריית תל-אביב שעונת הרחצה התחילה בקיץ.

מירי רגב: יודעים, אז יתמודדו עם זה.

מירי רגב: בבקשה.

<אור רוזנמן: עורך-דין אור רוזנמן, משרד הכלכלה.

מירי רגב: טוב שהגעת בסוף הדיון.

<אור רוזנמן: אני פה מתחילת הדיון, גברתי.

מירי רגב: אז לא ביקשת לדבר.

<אור רוזנמן: הדברים נאמרו פחות או יותר.

<אור רוזנמן: אנחנו כן מבקשים, לאור ההבהרה שנעשתה עכשיו, שהוועדה תתייחס לשאלה מה קורה לעובד שגר במקום שאין בו יום שבתון, אולם מקום העבודה שלו סגור.

<תומר רוזנר: אז יהיה שבתון.

<אור רוזנמן: אבל זה לא משתמע מלשון החוק.

<אור רוזנמן: הוא לא יכול להגיע ליום עבודה ויצטרך לקחת על זה יום חופש.

<אור רוזנמן: צריך פשוט להבהיר את זה בחוק.

מירי רגב: הנושא הזה יובהר על-ידי היועצים המשפטיים, יהודה ותומר.

<תומר רוזנר: אנחנו נבהיר רק כשנהיה בטוחים שזה מה שאתם מתכוונים.

<תומר רוזנר: אתם מתכוונים שבעצם אם מקום העבודה שלו בתחום הרשות המקומית , יש לו שבתון, ואם הוא גר בתחום הרשות המקומית יש לו שבתון.

מירי רגב: נכון.

אורי מקלב: אני יכול להגיש הסתייגויות?

מירי רגב: בוודאי.

מירי רגב: בוא תגיש את ההסתייגויות ונפיל אותן.

אורי מקלב: אני מגיש כמה הסתייגויות, גם בשמי אבל בשם סיעת יהדות התורה.

מירי רגב: בבקשה.

<תומר רוזנר: אתה צריך להגיש חתימות.

אורי מקלב: בסדר, אני אגיש חתימות.

אורי מקלב: ההסתייגות הראשונה, שזה לא יחול על סבב שני בבחירות לראשות העיר.

גדעון סער: זה ברור.

מירי רגב: זה ברור.

מירי רגב: זה כתוב בחוק אז למה אתה צריך להגיש הסתייגות?

אורי מקלב: בסדר, שיהיה ברור.

מירי רגב: סליחה, זה לא הסתייגות כי זה כתוב בחוק.

<תומר רוזנר: אין הצעה כזאת שיהיה שבתון.

אורי מקלב: בסדר.

מירי רגב: הלאה.

אורי מקלב: אני מציע שהחוק הזה יהיה הוראת שעה.

אורי מקלב: הסתייגות שתהיה הוראת שעה.

<תומר רוזנר: לאיזה תקופה?

אורי מקלב: לפעם אחת, לראות.

מירי רגב: אוקיי.

מירי רגב: הלאה.

<קריאה: פעם אחת בלבד.

אורי מקלב: ולאחר מכן, שישולם שכר לכל העובדים שנפגעים באופן ישיר, כמו עובדים שעתיים שלא מקבלים ביום שבתון, שיקבלו פיצוי.

אורי מקלב: בגלל היום הזה שהם לא מקבלים שכר אנחנו פוגעים בהם, לכן ישולם פיצוי לכל העובדים השעתיים.

מירי רגב: אוקיי.

אורי מקלב: שהחופש, קודם כול שזה יהיה יום שבתון כללי – זו הסתייגות אחת – לא רק באזור שבו מתקיימות הבחירות.

אורי מקלב: לפי מה שנאמר אני חושב שאנחנו הולכים כאן – השר אמר ש-30% שנמצאים, היום גם בתי-ספר אזוריים - - -

מירי רגב: תגיד רק את ההסתייגות.

מירי רגב: אתה דיברת כבר, הסברת את הדברים.

אורי מקלב: אני חושב שגם במקומות האלה כמו בגבעת ברנר יש בית-ספר אזורי - - -

מירי רגב: אבל הבנו את זה.

אורי מקלב: חלק מהילדים לומדים במקומות ששם כן מתקיימות בחירות – אותם ילדים, זה לא רק המורים, זה גם הילדים עצמם, יש לזה השלכה.

אורי מקלב: אני גם מציע שבמקום 14 ימים רצופים זה יהיה 10 ימים.

אורי מקלב: שזה לא יחול - איך שלא יהיה, שגני ילדים, מעונות ומשפחתונים ימשיכו לפעול.

אורי מקלב: ההסתייגות הנוספת, שלאחר הבחירות הקרובות תהיה הכנת מסמך מקצועי שינתח את התוצאות, שזה בעצם המשך גם להוראת השעה, מה ההשלכות על אחוז ההצבעה – האם באמת עלה אחוז ההצבעה, האם אחוז ההצבעה עלה בגלל השבתון – שיפלח את זה.

אורי מקלב: שהמשרד יכין את עצמו לבדוק את זה ביום הבחירות, מה קרה, מה ההשלכה, לטובה או לא לטובה, בחוק שמדבר על יום שבתון.

מירי רגב: אוקיי.

מירי רגב: אפשר להצביע על כל ההסתייגויות שלך ביחד?

אורי מקלב: אני אתן לכם את האפשרות, כן.

מירי רגב: אני מבקשת להצביע.

מירי רגב: מי בעד ההסתייגויות של חבר הכנסת מקלב?

מירי רגב: בעד – 1

מירי רגב: חבר הכנסת מקלב בלבד, שמצביע במקום חבר הכנסת ישראל אייכלר.

אורי מקלב: גברתי היושבת-ראש, חצי יום אתם לא הכנסתם, זה ברור.

אורי מקלב: חצי יום זה הסתייגות שאמרתי אותה קודם כבר.

מירי רגב: אנחנו מכניסים גם את החצי יום.

מירי רגב: מי בעד?

מירי רגב: מי נגד?

מירי רגב: בעד – 1

מירי רגב: נמנעים – אין

מירי רגב: פנינה, שמעון ואנוכי.

מירי רגב: ההסתייגויות שלו לא התקבלו.

מירי רגב: אני עוברת להצביע על הצעת החוק כפי שהוקראה, ובהמשך לסיכומים ולשינויים שדיברנו עליהם.

מירי רגב: מי בעד הצעת החוק כפי שהוקראה, עם השינויים?

מירי רגב: מי נגד?

מירי רגב: אתה נגד או נמנע?

אורי מקלב: נגד.

אורי מקלב: בעד – 3

אורי מקלב: נמנעים – אין

מירי רגב: 3 בעד, חבר הכנסת מקלב נגד, נמנעים – אין.

<תומר רוזנר: על תנאי, באישור ועדת הכנסת.

מירי רגב: כמובן שההצבעה הזאת היא על תנאי של אישור ועדת הכנסת.

מירי רגב: תודה רבה לכולם, הישיבה נעולה.